Den Vest-Sjællandske Avis, 1817-08-02
Nyeste Post=Efterretninger. Man har nu faaet den vigtige Efterretning, at Oprøret i Provindsen Pernambuko er bleven qvalt, og at denne paa nye er bleven underkastet den brasilianske Regierings Lydighed. De Kongelige Tropper, som vare afsendte fra Bahia imod Jnsurgenterne, vare den 19de Mai ankomne i Nærheden af Pernambuk, hvor Jnsurgentchefen Martinez med sine Tilhængere gik dem i Møde og leverede dem en Trefning ved Cap Augustin 3 1/2 Miil fra Pernambuko; den varede den hele Dag, da endelig Jnsurgenterne bleve slagne. Martinez med nogle Officerer og 300 Soldater frelste sig ved at tage Flugten; men man haaber, at skulle snart faae fat paa dem. Jmedens Trefningen forefaldt, aabnede man Havnen for den blokerende portugisiske Escadre, Almuen forenede sig med Matroserne og angreb Gouvernementshuset, hvori en Præst og en Broder af Martinez bleve dræbte, bemægtigede sig Forterne og plantede det Kongelige portugisiske Flag derpaa nye. En Proclamation er udstædet angaaende Jnsurgenternes Paagribelse og en Priis er sat paa Anførernes Hoved. At denne Opstand er bleven saa hurtig dæmpet, tilskrives især Gouverneuren af Bahia, Greven af Arcos Klogskab og Virksomhed, Expeditionen fra Rio Janeiro var endnu ikke indtruffet. Martinez Regiering har saaledes i alt varet i 74 Dage, han og de øvrige Chefer havde foreslaget Anførerne for den portugisiske BlokeringsEscadre en Capitulation, og imedens der blev underhandlet derom toge de Flugten. De have taget alle offentlige Penge med sig. Den portugisiske General Lieutenant, Don Louis de Rego, som er afsendt fra Rio Janeiro, er bestemt til Gouverneur i Pernambuko. - At disse Efterretninger ere paalidelige kan ogsaa sluttes deraf, at den engelske Paketbaad Lord Hodbart er den 13de Juli afseilet til Brasilien og har faaet befaling om tillige at anløbe Pernambuk, da den nu igien staaer under Kongens Herredømme. At dette Opror er bleven qvalt maae ansees for at være en saa meget større Lykke, som man har det Rygte i Lissabon, at en lige saa farlig Sammenrottelse, som den i Portugal skal være opdaget i Rio Janeiro; ogsaa er det Rygte udbredet i Portugal, at Kongen vil forlade Brasilien og komme tilbage dertil; hvilket Haab har opvakt der megen Glæde, dog holdes det nu for at være ugrundet; at et saadant Rygte maatte opvække megen Glæde i Portugal er begribeligt, naar man læser i et privat Brev fra Lissabon og hvorledes Forfatningen er i dette Land og hvori det hedder, alle portugisiske Kiøbmænd befrygte, at en overordentlig Forandring forestaaer dette Kongerige, og at den, hvorledes den saa vil falde ud, ikke vil blive gunstig for dets financielle Jnterresse, og det mercantilske Forhold imellem Portugal og andre Stater. Advarsler ere derfore tilstillede de udenlandske Handels-Comptoirer om at være forsigtige med deres Forsendelser til Lisfabon, saa længe indtil de Bekymringer, hvortil man overlader sig ere hævede. Portugiserne have længe været misfornøiede med, at deres Regent boer paa hiin Side af Havet, og Angrebet paa Monteviden, hvortil Tropper ere brugte, som ere bragte fra Portugal til Brasilien, bestyrker dem stedse meere i den Meening, at Regieringens Forholdsregler gaae ud paa, at forstørre Brasilien paa Portugals Bekostning, hvilket Land den vil overlade til sin egen Skjebne. Kongen har indbudt den fornemste Adel og de rigeste Kiøbmænd til at nedsætte sig i Brasilien og søger under store Løfter at drage Konstnere og Haandværksfolk derhen. Frygten bliver derfor almindelig, at Portugal skal blive berøvet sine Rigdomme og Forsvarsmidler, naar ikke National Hadet mod Spanien var saa indgroet, saa kunde store Forandringer være at befrygte.